Държавен вестник, бр. 27, 2014 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  27
4. дават справки за вписаните в регистъра 
обстоятелства;
5. водят електронната база от данни, ком­
плектоват и съхраняват досиетата на лицата.
(3) Вписванията в регистрите се извърш­
ват не по-късно от приключване на първия 
работен ден след издаване на заповедта на 
изпълнителния директор на агенцията.
Чл. 15. (1) За всяко подлежащо на вписване 
лице в електронната база от данни се открива 
партида с уникален индекс, в която се из­
вършват предвидените в наредбата вписвания.
(2) Всяка партида се състои от полета, 
съответстващи на подлежащите на вписване 
обстоятелства. Всеки тип поле има уникален 
индекс, който е еднакъв за всички партиди.
(3) Всяко поле съдържа графи за вписване 
на следните обстоятелства:
1. номера и датата на заповедта на изпъл­
нителния директор на агенцията, с която е 
разпоредено вписването;
2. датата на вписването;
3. подлежащото на вписване обстоятелство;
4. вида на вписването;
5. името на длъжностното лице, извършило 
вписването;
6. номера и датата на заповедта на изпъл­
нителния директор на агенцията, с която е 
разпоредено заличаване;
7. датата на заличаването;
8. името на длъжностното лице, извършило 
заличаването.
(4) Последващите вписвания се извършват 
така, че да не бъде засегната информацията, 
съдържаща се в предходни вписвания.
(5) Когато се заличава вписване, в съот­
ветното поле се записва, че вписването е 
заличено. Заличаването не може да води до 
унищожаване или повреждане на информа­
цията за вписването, което се заличава.
(6) Грешките, допуснати при вписването, се 
поправят въз основа на писмено разпореждане 
на изпълнителния директор на агенцията, като 
в съответното поле се отбелязва поправката. 
Поправката не може да води до унищожаване 
или повреждане на информацията относно 
обстоятелството, което се поправя.
(7) Агенцията изгражда и поддържа ав­
томатизирана информационна система за 
предаване, получаване, преглеждане и раз­
пространяване по електронен път на инфор­
мация относно подлежащите на вписване в 
регистрите обстоятелства.
Чл. 16. (1) За всяко подлежащо на вписване 
лице се открива досие, в което се подреждат 
всички документи на лицата, както и актовете 
на агенцията.
(2) Всяко досие има уникален индекс, 
съвпадащ с индекса на партидата на реги­
стрираното лице.
(3) Документите се придружават от опис, 
на който се поставя датата на постъпването 
им. Описът се заверява от длъжностно лице, 
което води регистрите.
Чл. 17. Регистърът и досиетата на лицата 
се съхраняват от упълномощените от изпъл­
нителния директор на агенцията длъжностни 
лица и не могат да се изнасят от определените 
за съхраняване места без писмено разрешение 
на изпълнителния директор на агенцията.
Чл. 18. (1) Електронната база от данни се 
съхранява по начин, който гарантира целостта 
на информацията, защита на личните данни 
и контролиран достъп за вписвания и пре­
глеждане съгласно изискванията на наредбата.
(2) Ежедневно при приключване на работ­
ния ден се прави архивно копие на електрон­
ната база от данни.
(3) Електронната база от данни се копира 
на отделен електронен носител най-малко 
веднъж седмично при приключването на 
последния работен ден от седмицата.
Раздел II
Ред за получаване на информация
Чл. 19. Агенцията предоставя свободен 
достъп до информацията, подлежаща на впис­
ване в регистрите, чрез интернет страницата 
си при спазване на разпоредбите на Закона 
за защита на личните данни.
Г л а в а  п е т а
УСЛОВИЯ И РЕД ЗА ПРИДОБИВАНЕ НА 
КВАЛИФИКАЦИЯ
Чл. 20. (1) Удостоверение за квалификация 
по чл. 23, ал. 1, т. 3, буква „в“, ал. 2, т. 5 и 
чл. 34, ал. 1, т. 3, буква „в“ ЗЕЕ се издава на 
лицата по чл. 23, ал. 1, 2 или по чл. 34, ал. 1 
ЗЕЕ, които са придобили квалификация по 
реда на тази наредба.
(2) Срокът на валидност на удостоверението 
по ал. 1 е три години и същият се посочва в 
удостоверението.
(3) Удостоверението по ал. 1 се издава 
от висшите технически училища по реда на 
чл. 21, ал. 1 за придобиване на квалификация 
за съответното ниво на компетентност – ниво 
1 или ниво 2 по чл. 23, ал. 3 ЗЕЕ. 
(4) Удостоверението за квалификация се 
издава за извършване на дейностите по чл. 23, 
ал. 1 и 2 ЗЕЕ, както и по чл. 34, ал. 1 ЗЕЕ, 
за компетентности в съответната инженер­
на специалност по чл. 23, ал. 1, буква „б“ и 
чл. 23, ал. 2, т. 4 ЗЕЕ или по чл. 34, ал. 1, 
т. 3, буква „б“ ЗЕЕ. 
(5) След изтичане на срока по ал. 2 удос­
товерението се подновява в срок до три ме­
сеца от изтичане на срока на валидност след 
успешно положен изпит по чл. 21 за същото 
квалификационно ниво.
Чл. 21. (1) Необходимата квалификация 
за извършване на обследване за енергийна 
ефективност и сертифициране на сгради, 
съответно – за извършване на обследване 
за енергийна ефективност на промишлени 
системи, се придобива след успешно положен 
изпит в акредитирани по реда на Закона за 
висшето образование висши технически учи­